ട്രെയിനുണ്ട്, കയറാനാവില്ല കാസര്കോട് കോവിഡ് നിയന്ത്രണങ്ങള്ക്ക് ശേഷം ജീവിതം സാധാരണനിലയിലായിട്ടും റെയില്വേക്ക് ജില്ലയോട് അവഗണന തന്നെ. നവംബര് മുതല് 27 ട്രെയിനുകളില് ജനറല് കോച്ചുകള് അനുവദിച്ചപ്പോള്, ഒരു ട്രെയിന് മാത്രമാണ് കേരളത്തിന്റെ വടക്കേ അറ്റത്തുള്ളവര്ക്ക് ലഭിക്കുക. ഇതോടെ നിത്യയാത്രക്കാര്ക്ക് കയറാനാവുന്നത് രണ്ട് ട്രെയിന് മാത്രം. നവംബര് ഒന്നിന് ജനറല് കോച്ച് അനുവദിച്ച 23 ട്രെയിനുകളില് ഒന്നും കാസര്കോടില്ല. നവംബര് 10 മുതല് മംഗളൂരു കോയമ്ബത്തൂര് ട്രെയിനില് ജനറല് ടിക്കറ്റ് ലഭിക്കും. കോയമ്ബത്തൂരില് നിന്ന് മംഗളൂരുവിലേക്ക് പോകുന്ന ട്രെയിന് 3.10ന് കണ്ണൂര് പിന്നിട്ട് വൈകിട്ട് 5.14നാണ് കാസര്കോട് എത്തുന്നത്. മംഗളൂരുവില് നിന്ന് രാവിലെ 9ന് പുറപ്പെടുന്ന മടക്കട്രെയിന് രാവിലെ 10ന് കാസര്കോട് എത്തും. 11. 52നാണ് കണ്ണൂരില്. ജോലിക്കായി അടുത്ത ജില്ലയിലേക്ക് പോകുന്ന നൂറുകണക്കിന് നിത്യയാത്രക്കാര്ക്ക് ഈ ട്രെയിന് ഉപകാരപ്പെടില്ല. കണ്ണൂര് എക്സ്പ്രസ്, മാവേലി, മലബാര്, പരശുറാം തുടങ്ങിയ ട്രെയിനുകളില് ജനറല് കോച്ചുകള് അനുവദിച്ചാല് മാത്രമേ പ്രശ്നംതീരൂ. വിദ്യാലയങ്ങള് തുറക്കുന്നതോടെ യാത്ര കൂടുതല് ക്ലേശകരമാവും. ഭൂരിപക്ഷം അധ്യാപകരും സര്ക്കാര് ജീവനക്കാരും സമീപ ജില്ലകളില് നിന്ന് വന്നുമടങ്ങുന്നവരാണ്. കണ്ണൂരില് നിന്ന് രാവിലെ മംഗളൂരുവിലേക്കും തിരിച്ചു വൈകിട്ട് കണ്ണൂരിലേക്കും പോകുന്ന ഒരു ട്രെയില് മാത്രമാണിപ്പോള് സീസണ് ടിക്കറ്റും തല്സമയ ടിക്കറ്റും അനുവദിക്കുന്നത്. ട്രെയിന് യാത്ര സജീവമായതോടെ റിസര്വേഷന് ടിക്കറ്റ് എടുക്കല് കടമ്ബയായി മാറി. ഓണ് ലൈന് ടിക്കറ്റിന് നിബന്ധനയുള്ളതിനാല് ഭൂരിപക്ഷം ടിക്കറ്റുകളും സ്റ്റേഷനില് വന്ന് എടുക്കണം. അതിന് മണിക്കൂറോളം ക്യൂ നില്ക്കണം. റിസര്വേഷന് ക്ലര്ക്കുമാര് ഇതര സംസ്ഥാനക്കാരായതിനാല് ആശയവിനിമയം പോലും പ്രയാസം. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് സില്വര് ലൈനില് ചരക്ക് ട്രെയിന് ഓടിക്കാനാകും: മുഖ്യമന്ത്രി പികെഎസ് പ്രതിഷേധക്കൂട്ടായ്മ സ്വര്ണക്കട്ടിയെന്ന് പറഞ്ഞ് ഈയ്യക്കട്ടി നല്കി 19 ലക്ഷം തട്ടി മുല്ലപ്പെരിയാര് ഡാം തുറക്കാന് ക്രമീകരണങ്ങളായി ആശങ്കകള്ക്ക് അടിസ്ഥാനമില്ല: മന്ത്രി റോഷി അഗസ്റ്റിന് ബൈക്കിന്റെ ടയറില് പര്ദ്ദ ചുറ്റി മകനൊപ്പം സഞ്ചരിച്ച അമ്മയ്ക്ക് ദാരുണാന്ത്യം